বালাসরস্বতী
তাঞ্জোর বালাসরস্বতী, অথবা শুধু বালাসরস্বতী, (১৩ই মে, ১৯১৮ – ৯ই ফেব্রুয়ারি, ১৯৮৪), একজন বিখ্যাত নৃত্যশিল্পী ছিলেন। দক্ষিণ ভারতের তামিলনাড়ু রাজ্য থেকে উৎপন্ন একটি শাস্ত্রীয় নৃত্যশৈলী ভরতনাট্যম, তাঁর উপস্থাপনায় এই নৃত্য শৈলী, ভারত এবং বিশ্বের বিভিন্ন অংশে সুপরিচিতি পেয়েছে। ১৯৫৭ সালে তাঁকে ভারত সরকারের তৃতীয় সর্বোচ্চ বেসামরিক সম্মান পদ্মভূষণ পুরস্কার দেওয়া হয়েছিল এবং ১৯৭৭ সালে ভারত সরকার প্রদত্ত দ্বিতীয় সর্বোচ্চ বেসামরিক সম্মান পদ্মবিভূষণ দেওয়া হয়েছিল। ১৯৮১ সালে তিনি চেন্নাইয়ের ইন্ডিয়ান ফাইন আর্টস সোসাইটির সংগীত কলাশিখামণি পুরস্কার পেয়েছিলেন।